สต๊อกช็อต
ข้อดี Gold ETF
29 ต.ค. 2565

ข้อดี Gold ETF
โดย..แฟมิลี่ โนฮาว
ปูกะตอย : สวัสดีจ้า
โนฮาว : สวัสดีครับ เป็นยังงัยบ้าง สบายดีมั้ย
ปูกะตอย : สบายดีจ้า ว่าแต่ว่าเมื่อไรน้ำที่ท่วมจะลด
โนฮาว : ไม่รู้เลยครับ แต่ขอเอาใจช่วยผู้ที่ได้รับผลกระทบจากน้ำท่วม และขอให้น้ำลดลงไปเร็วๆ
ปูกะตอย : ถ้าไม่รู้ งั้นขอถามเรื่องการลงทุนดีกว่า คือ มีเพื่อนคนหนึ่งเขาสนใจลงทุน Gold ETF แต่ข้อดีของการลงทุนคืออะไร
โนฮาว : อันนี้ตอบได้สบายมาก
ปูกะตอย : จัดมา
โนฮาว : อย่างแรก ใช้เงินลงทุนค่อนข้างต่ำเมื่อเทียบกับการลงทุนในทองคำทุกรูปแบบ คือ มีเงินเพียง 200300 บาท ก็สามารถลงทุนใน Gold ETF ได้ ทำให้สามารถจัดสรรการลงทุนตามช่วงเวลาได้เหมาะสมยิ่งขึ้น ไม่ต้องรอสะสมเงินในจำนวนมากๆ เพื่อเข้าซื้อในคราวเดียว ซึ่งอาจทำให้เข้าซื้อผิดจังหวะในช่วงที่ราคาปรับตัวเพิ่มขึ้นไปมาก
ปูกะตอย : จัดมาอีก
โนฮาว : ต้นทุนการซื้อขายใกล้เคียงกองทุนทองคำธรรมดา และการซื้อขายทองคำแท่งผ่านร้านทองตู้แดง ที่สำคัญซื้อง่ายขายคล่อง ไม่มีค่าขนส่ง ไม่ต้องเก็บรักษาทั้งทองคำแท่งและใบฝาก ทำให้มีต้นทุนการถือครองต่ำ
ปูกะตอย : มีอีกมั้ย
โนฮาว : การเคลื่อนไหวของราคาสะท้อนราคาทองคำโลกได้ดีกว่าทองคำแท่งที่ถูกร้านทองคิด Premium หรือ Discount และกองทุนทองคำที่กว่าจะรู้ราคาต้องรอถึงสิ้นวันของวันซื้อขาย ทำให้วางแผนการลงทุนได้ดีขึ้น และมีความยืดหยุ่นในการกำหนดกลยุทธ์มากขึ้น
ปูกะตอย : จัดมาอีก
โนฮาว : แค่นี้ก็พอแล้วมั้ง ที่เหลือควรไปศึกษาหาอ่านเอง เดี๋ยวนี้มีหนังสือ เว็บไซต์ให้ดูเยอะแยะ
ปูกะตอย : จ้า งั้นวันนี้ขอตัวก่อนนะ บ๊าย บาย